**Δομή Σχεδίου Μαθήματος**

**1. ΤΑΥΤΟΤΗΤΑ**

**Τίτλος:** Προσανατολισμός

***Τάξη:*** Ε΄ Δημοτικού

***Εμπλεκόμενες γνωστικές περιοχές***

**- Γνωστικό αντικείμενο:** Γεωγραφία

**- Θεματικό πεδίο:** Οι χάρτες. Ένα εργαλείο για τη μελέτη του κόσμου

**- Θεματική ενότητα:** Προσανατολισμός

**ΔΙΔΑΚΤΙΚΟΙ ΣΤΟΧΟΙ**

Οι μαθητές/-ήτριες με την ολοκλήρωση της διδασκαλίας του κεφαλαίου θα πρέπει:

* να κατανοούν τι είναι προσανατολισμός
* να χρησιμοποιούν την πυξίδα και το χάρτη για τον προσανατολισμό τους
* να προσδιορίζουν τη σχετική θέση ενός τόπου στο χάρτη

**Σχέση με άλλες θεματικές ενότητες ή/και θεματικά πεδία του γνωστικού αντικειμένου ή/και άλλα γνωστικά αντικείμενα**

Το γνωστικό αντικείμενο της Γεωγραφίας της Ε΄ τάξης μπορεί να θεωρείται εν μέρει συνέχεια της Μελέτης του Περιβάλλοντος, αποτελεί όμως ένα καινούργιο πεδίο, το οποίο εισάγει τους/τις μαθητές/-ήτριες στη χρήση νέων διδακτικών εργαλείων και μέσων και κυρίως στη χρήση των χαρτών, αναπτύσσει δηλαδή στους/στις μαθητές/-ήτριες δεξιότητες επιλογής μέσων και χρήσης. Οι θεματικοί χάρτες των περιοχών της Γης και ιδιαίτερα της Ελλάδας, οι εικονικές αναπαραστάσεις περιοχών και οι πίνακες, που περιέχουν συμπυκνωμένες πληροφορίες, πρέπει να αποτελούν καθημερινά διδακτικά εργαλεία στη διδασκαλία.

Το κεφάλαιο αυτό συνδέεται άμεσα με τα υπόλοιπα κεφάλαια του πεδίου: Ο χάρτης, Είδη χαρτών, Η ταυτότητα του χάρτη –Υπόμνημα, Η ταυτότητα του χάρτη –Κλίμακα

Στα Μαθηματικά συνδέεται με την ενότητα 7, κεφ 37: Προσανατολισμός στο χώρο.

**Διάρκεια διδασκαλίας**

Χρονική διάρκεια: 1 διδακτική ώρα

**2. ΙΔΕΑ ΣΧΕΔΙΟΥ ΜΑΘΗΜΑΤΟΣ– ΕΠΙΣΤΗΜΟΝΙΚΟ/ΓΝΩΣΤΙΚΟ ΠΕΡΙΕΧΟΜΕΝΟ**

Στο κεφάλαιο αυτό οι μαθητές/-ήτριες θα εξοικειωθούν με τα τέσσερα σημεία του ορίζοντα και θα μάθουν πώς να προσανατολίζονται χρησιμοποιώντας τον χάρτη, την πυξίδα και τον ήλιο.

**3. ΠΡΟΑΠΑΙΤΟΥΜΕΝΕΣ ΓΝΩΣΕΙΣ ΚΑΙ ΕΠΙΘΥΜΗΤΕΣ ΔΕΞΙΟΤΗΤΕΣ**

Οι μαθητές/-ήτριες μπορούν να προσανατολίζονται στον χώρο (αριστερά, δεξιά, μπροστά, πίσω) και γνωρίζουν για την ανατολή και τη δύση του ήλιου.

**4. . ΣΚΟΠΟΣ ΣΧΕΔΙΟΥ ΜΑΘΗΜΑΤΟΣ - ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ**

Σκοπός του σχεδίου μαθήματος είναι οι μαθητές/-ήτριες να κατανοήσουν την έννοια της κλίμακας ενός χάρτη και να αποκτήσουν επάρκεια στην εκτίμηση αποστάσεων σε χάρτη με δεδομένη κλίμακα.

Οι μαθητές/-ήτριες με το πέρας της διδασκαλίας αναμένεται:

**Α. Γνώση**

* να γνωρίζουν τα 4 σημεία του ορίζοντα.
* να κατανοούν ότι όλοι οι χάρτες είναι προσανατολισμένοι με τα 4 σημεία του ορίζοντα**.**
* να αντιλαμβάνονται ότι η σχετική θέση, είναι η θέση ενός τόπου, αντικειμένου, ή ανθρώπου, σε σχέση πάντα με τη θέση ενός άλλου τόπου, αντικειμένου ή ανθρώπου.
* να εξοικειωθούν με τη χρήση της πυξίδας .

**Β. Διερεύνηση**

* να εκτιμούν και να προσδιορίζουν τη θέση μιας περιοχής σε σχέση με τα σημεία του ορίζοντα.
* να προσανατολίζονται με τη χρήση της πυξίδας.

**Γ. Επικοινωνία και συνεργασία**

* να συνεργάζονται σε ομάδες, για να επιλύσουν απλά προβλήματα.
* να επικοινωνούν προφορικά, συζητώντας τα αποτελέσματα της εργασίας τους .
* να σέβονται και αντιλαμβάνονται ως ισότιμα όλα τα μέλη της ομάδας.
* να κατανέμουν δίκαια τους ρόλους, τις ευθύνες και τις εργασίες στην ομάδα.

**5. ΟΡΓΑΝΩΣΗ ΤΗΣ ΔΙΔΑΣΚΑΛΙΑΣ ΚΑΙ ΑΠΑΙΤΟΥΜΕΝΗ ΥΛΙΚΟΤΕΧΝΙΚΗ ΥΠΟΔΟΜΗ**

Οι μαθητές/-ήτριες πρώτα συζητούν ανά ζεύγη και μετά μοιράζονται σε τετραμελείς ομάδες. Συνεργάζονται και ανακοινώνουν τα αποτελέσματα στην τάξη. Ανάλογα με τη δραστηριότητα οι μαθητές/-ήτριες μπορούν να απασχολούνται με τα φύλλα εργασίας στο θρανίο, σε τάμπλετ ή στον διαδραστικό πίνακα.

**ΑΠΑΡΑΙΤΗΤΑ ΥΛΙΚΑ**

Το σχέδιο μαθήματος υλοποιείται στην τάξη. Απαιτείται διαδραστικός πίνακας ή εναλλακτικά βιντεοπροβολέας και ένας υπολογιστής, για την προβολή του βιβλίου, των διαδραστικών ασκήσεων και των φύλλων εργασίας.

**6. ΔΙΔΑΚΤΙΚΗ ΠΡΟΣΕΓΓΙΣΗ**

***Λέξεις-κλειδιά για τη διδασκαλία***

* Προσανατολισμός
* Πυξίδα
* Σχετική θέση
* Σημεία του ορίζοντα
* Ανατολή-Δύση-Βορράς –Νότος

***Υποκείμενη θεωρία μάθησης***

Το σχέδιο μαθήματος βασίζεται στο θεωρητικό πλαίσιο του εποικοδομισμού και του κοινωνικοπολιτιστικού εποικοδομητισμού. Η γνώση (και ειδικά η επιστημονική γνώση) οικοδομείται αφενός διαμέσου συζητήσεων ανάμεσα σε άτομα ή ομάδες που εμπερικλείουν τη δημιουργία και κατανόηση της επικοινωνίας και αφετέρου την από κοινού υλοποίηση δραστηριοτήτων.

***Μέθοδοι διδασκαλίας***

Η διδασκαλία προτείνεται να αναπτυχθεί με τη χρήση του ανακαλυπτικού μοντέλου. Οι μαθητές/-ήτριες, με την καθοδήγηση του/της εκπαιδευτικού και με μαθησιακή υποστήριξη (scaffolding), εντοπίζουν τις πληροφορίες που παρέχει κάθε χάρτης και ομαδοποιούν τα δεδομένα με τη βοήθεια του/της εκπαιδευτικού. Μέσα από ομαδική εργασία, προχωρούν στη συλλογική επίλυση προβλημάτων.

Παράλληλα, η συνεργατική προσέγγιση, με έμφαση στη μαθητοκεντρική φιλοσοφία, ενισχύει την εκπαιδευτική διαδικασία. Ο/Η εκπαιδευτικός αναλαμβάνει τον ρόλο εμψυχωτή και καθοδηγητή, διευκολύνοντας τη μάθηση, αντί να μεταδίδει απλώς γνώσεις. Η συνεργατική μάθηση απαιτεί από τον/την εκπαιδευτικό ανεπτυγμένες δεξιότητες, ώστε οι μαθητές να κατακτήσουν την επιστημονική μέθοδο έρευνας.

Στο μάθημα Γεωγραφίας μπορούν να εφαρμοστούν μαθησιακές διαδικασίες όπως η διερεύνηση, η παρατήρηση, η μέτρηση, η σύγκριση, η διατύπωση ερωτημάτων, η επικοινωνία, η συλλογή πληροφοριών, η υπόθεση και η εξαγωγή συμπερασμάτων.

Οι διδακτικές τεχνικές που μπορούν να χρησιμοποιηθούν στο κεφάλαιο αυτό είναι αρχικά το παιχνίδι ρόλων, όπου κάθε μαθητής/-ήτρια θα πρέπει να βρει τη σχετική θέση και στη συνέχεια ο/η εκπαιδευτικός θα καθοδηγήσει τους/τις μαθητές/-ήτριες του/της με τη χρήση ερωτημάτων ώστε να κατανοήσουν τον προσανατολισμό.

**7. ΔΙΔΑΚΤΙΚΗ ΣΤΡΑΤΗΓΙΚΗ - ΑΝΑΛΥΤΙΚΗ ΠΕΡΙΓΡΑΦΗ ΔΙΔΑΚΤΙΚΗΣ ΠΟΡΕΙΑΣ**

**1η φάση**

**Διάρκεια: 5 λεπτά**

Ο/Η εκπαιδευτικός προτείνει σε τέσσερις (4) μαθητές/-ήτριες να σταθούν στο μέσο των τεσσάρων πλευρών της αίθουσας. Τους/Τις δίνει να κρατήσουν τυχαία από μια πινακίδα, η οποία αναγράφει Βορράς, Νότος, Ανατολή, Δύση.

Ρωτά τους/τις μαθητές/-τριες αν γνωρίζουν τις έννοιες αυτές και αν έχουν δοθεί τα σημεία του ορίζοντα σωστά στα παιδιά. Ο/Η εκπαιδευτικός με τη χρήση των ερωτημάτων θα καθοδηγήσει τους/τις μαθητές/-ήτριες να κατανοήσουν τον **προσανατολισμό**.

**2η φάση**

**Διάρκεια: 30 λεπτά**

Ο/Η εκπαιδευτικός εξηγεί στους/στις μαθητές/-τριες ότι μπορούμε να προσανατολιστούμε με τους εξής τρόπους:

* χρησιμοποιώντας τον ήλιο (ο οποίος προβάλλει το πρωί από την Ανατολή). Το πρωί βρίσκουμε την Ανατολή και απλώνουμε κατά εκεί το δεξί μας χέρι. Τότε το αριστερό μας χέρι δείχνει τη Δύση, το πρόσωπό μας κοιτά τον Βορρά και η πλάτη μας είναι στραμμένη προς τον Νότο.
* παρατηρώντας μία εκκλησία, αφού το ιερό της κοιτά πάντα την Ανατολή.
* χρησιμοποιώντας μια πυξίδα, αφού η βελόνα της δείχνει πάντα τον Βορρά.
* αναζητώντας τον Πολικό Αστέρα ο οποίος δείχνει πάντα τον Βορρά.
* με τη βοήθεια του χάρτη, καθώς κάθε χάρτης είναι προσανατολισμένος. Το πάνω μέρος του χάρτη αντιστοιχεί ο Βορράς, το κάτω μέρος στον Νότο, δεξιά βρίσκεται η Ανατολή και αριστερά η Δύση.

Μέσω των δραστηριοτήτων του διαδραστικού βιβλίου (σελ. 22-23), οι μαθητές/-ήτριες κατανοούν τις έννοιες του προσανατολισμού και της σχετικής θέσης, καθώς και τη χρήση της πυξίδας. Επιπλέον, προσδιορίζουν τη θέση ενός τόπου αξιοποιώντας τον προσανατολισμό του χάρτη. Ο/Η εκπαιδευτικός μπορεί να χρησιμοποιήσει αυτές τις δραστηριότητες για να αξιολογήσει τη μαθησιακή πορεία των μαθητών/-τριών και να εστιάσει σε σημεία όπου οι μαθητές/-ήτριες αντιμετωπίζουν δυσκολίες στην κατανόηση.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

Ο/Η εκπαιδευτικός προτείνει στους/στις μαθητές/-ήτριες τις δραστηριότητες στη σελ. 23 οι οποίες περιέχουν πληροφορίες σχετικά με την πυξίδα, τη χρήση της καθώς και τον προσανατολισμό με τη βοήθειά της.

|  |  |
| --- | --- |
|  |  |

**3η φάση**

**Διάρκεια: 10 λεπτά**

Ο/Η εκπαιδευτικός μοιράζει στους/στις μαθητές/-ήτριες φύλλο εργασίας, ως τελική αξιολόγηση.

**8. ΠΙΘΑΝΕΣ ΕΠΕΚΤΑΣΕΙΣ - ΠΡΟΣΑΡΜΟΓΕΣ ΣΧΕΔΙΟΥ ΜΑΘΗΜΑΤΟΣ** (π.χ. στην περίπτωση συνθηκών εξ αποστάσεως εκπαίδευσης)

Το παρόν σχέδιο μαθήματος μπορεί να υλοποιηθεί αποτελεσματικά και σε συνθήκες εξ αποστάσεως διδασκαλίας, λόγω της φύσης των εργαλείων που χρησιμοποιούνται, όπως οι Η/Υ, τα εργαλεία web 2.0 και η σύνδεση στο διαδίκτυο, τα οποία είναι προσβάσιμα από την πλειονότητα των μαθητών/-τριών.

Προτείνεται η αξιοποίηση διαδικτυακών δραστηριοτήτων/ κουίζ ως επέκταση, οι/τα οποίες/-α μπορούν να πραγματοποιηθούν από τους/τις μαθητές/-ήτριες είτε μέσα στην τάξη με χρήση διαδραστικού πίνακα είτε κατά τη διάρκεια της εξ αποστάσεως διδασκαλίας.

|  |  |
| --- | --- |
|  |  |
|  |  |

**9. ΒΙΒΛΙΟΓΡΑΦΙΑ – ΔΙΚΤΥΟΓΡΑΦΙΑ**

<https://photodentro.edu.gr/v/item/ds/8521/2829>

<https://photodentro.edu.gr/v/item/ds/8521/2831>

<https://photodentro.edu.gr/v/item/ds/8521/2992>

<https://photodentro.edu.gr/v/item/ds/8521/3004>

<https://photodentro.edu.gr/v/item/ds/8521/2830>

<https://photodentro.edu.gr/v/item/ds/8521/3003>

**10. ΠΑΡΑΡΤΗΜΑ *-* ΑΞΙΟΛΟΓΗΣΗ**

**Φύλλο εργασίας** *(προτείνεται να δοθούν σε μαθητές και μαθήτριες στο τέλος της διδακτικής ώρας)*

ΦΥΛΛΟ ΕΡΓΑΣΙΑΣ

ΚΕΦΑΛΑΙΟ 5: ΠΡΟΣΑΝΑΤΟΛΙΣΜΟΣ

1. Με βάση τα σημεία του ορίζοντα να συμπληρώσεις τα κενά:

Η Πελοπόννησος βρίσκεται \_\_\_\_\_\_\_\_\_\_\_\_ της Μακεδονίας.

Η Στερεά Ελλάδα βρίσκεται \_\_\_\_\_\_\_\_\_\_\_\_ της Πελοποννήσου.

Τα Επτάνησα βρίσκονται \_\_\_\_\_\_\_\_\_\_\_\_ των Κυκλάδων.

Η Ελλάδα βρίσκεται \_\_\_\_\_\_\_\_\_\_\_\_ της Ιταλίας.

Η Ελλάδα βρίσκεται \_\_\_\_\_\_\_\_\_\_\_\_ της Γαλλίας.

1. Να σημειώσεις στο παρακάτω σχήμα τα σημεία του ορίζοντα σύμφωνα με τα στοιχεία που δίνονται:

****

1. Να σημειώσεις στο παρακάτω σχήμα τα σημεία του ορίζοντα (Νότος, Ανατολή, Δύση, Βορειοδυτικά, Νοτιοδυτικά, Νοτιοανατολικά, Βορειοανατολικά).

